Rassisme of padwoede? | Die Vryburger
Dit is nie duidelik of die geskorste prokureur wat ’n motorfietsryer doodgeskiet het, dit gedoen het uit woede of weens rassistiese oorwegings nie.
Dit is die mening van verskeie ingeligte waarnemers na aanleiding van die voorval wat plaasgevind het op Valentynsdag toe ’n motorfietsryer geskiet is.
Ene Meekahaefele Masooa (43) van Verwoerdburg wat tans werksaam is as ’n konsultant in arbeidsreg, is glo in 2010 geskors en van die rol geskrap as prokureur.
Masooa het blykbaar tydens die voorval die slagoffer, mnr. Douglas Pearce (39) in die rug geskiet toe hy terug gestap het na sy motorfiets, na ’n onderonsie tussen hulle plaasgevind het.
Masooa is intussen in hegtenis geneem, en later op borgtog van R5,000 vrygelaat.
Navrae het nie enige inligting na vore gebring nie, maar Estelle Veldsman van die Prokureursorde het gesê Masooa is wel in 2009 geskors.
Masooa se prokureur het egter gesê hy is nie bewus dat sy kliënt as prokureur geskors is nie.
Daar bestaan egter veel vrae rondom die voorval, wat wissel van die moontlikheid dat die skietery plaasgevind het uit woede of weens ’n rassistiese houding van die skieter.
Foto – Meekahaefele Masooa
2 thoughts on “Rassisme of padwoede?”
Paul Kruger February 19, 2014 at 11:20 am
Ag, hoe interressant, hoe vreeslik interressant. Voorheen-benadeelde-tans-bevoordeelde-en-geskrapte-prokureur Masooa skiet in spitsverkeer, tussen dosyne ander motoriste deur, op ‘n motorfietsryer. Dit gebeur ook ten aanskoue van talle mense – die identiteit van die dader en sy handeling kan dus nie juis in dispuut wees nie. Dit alleen skryn ten hemele, want ‘n gemiste skoot (of ‘n opslagkoeel) kan net sowel nog meer dood veroorsaak het. Kennelik iets wat vir Masooa se prokureur of advokaat ‘n groot kopseer behoort te wees.
Maar dis nie al nie. Op die stadium toe hy die skoot afvuur, is die onmiddelike konfrontasie al verby – die motorfietsryer is op pad om sy reis voort te sit en word op ‘n afstand in die rug geskiet, terwyl hy weggekeer is van die dader. En Masooa stap nader, trek nog ‘n skoot af op kort afstand. Net om seker te maak…
‘n Wakker aanklaer mag reeds betoog – hoewel debatteerbaar – dat ons hier te doen het met voorbedagte moord: ‘n Bylae 6 misdryf. En om te slaag met ‘n borg-aansoek, moet so iemand die Borghof oortuig dat daar “BUITENGEWONE omstandighede” bestaan wat ‘n vrylating op borgtog “in belang van geregtigheid” veroorloof. (Glo my, dit gaan maar moeilik om by daardie een verby te kom).
Maar op die minste het ons te make met “gewone” moord – ‘n Bylae 5 misdryf; wat beteken ‘n Borghof MOET verdere aanhouding gelas TENSY getuienis aangebied word wat die Hof oortuig dat borgtog “in belang van geregtigheid” sal wees. Ook maar moeilik om daarby verby te kom…(vra maar vir Oscar Pistorius)…maar duidelik nie ‘n probleem vir hierdie “Meneer” Masooa nie. Hy betaal ‘n skamele R5000, en uit is hy…lekker man, lekker. Ek weet van talle burgers wat nogal hulle linker-pinkies sou gee vir sulke behandeling deur die howe van hierdie land…
chris February 19, 2014 at 12:29 pm
Dit sal nogal intressant wees om te weet wat so gebeur het as die blanke die swarte sou skiet. My gebede gaan uit na die familie van die slagoffer, weereens is die bewys dat jou lewe nikswerd is in die nuwe SA. Is daar nie ‘n moontlikheid dat die tou kan terugkom nie.
Ons sluit onsself toe in ons eie tronke in die nag en dag.